మనోహర్ టిర్కీ

మనోహర్ టిర్కీ (జననం 20 నవంబర్ 1953) భారతదేశానికి చెందిన రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో అలీపుర్దువార్స్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
మనోహర్ టిర్కీ రివల్యూషనరీ సోషలిస్ట్ పార్టీ ద్వారా రాజకీయాల్లోకి వచ్చి 1982, 1991, 1996, 2006 పశ్చిమ బెంగాల్ శాసనసభ ఎన్నికలలో కాల్చిని శాసనసభ నియోజకవర్గం నుండి ఎమ్మెల్యేగా ఎన్నికై 1996 నుండి 2001 వరకు ప్రజాపనుల శాఖ సహాయ మంత్రిగా, 2006లో అభివృద్ధి శాఖ  సహాయ మంత్రిగా పని చేశాడు. 

మనోహర్ టిర్కీ 2009లో జరిగిన లోక్‌సభ ఎన్నికలలో అలీపుర్దువార్స్ లోక్‌సభ నియోజకవర్గం నుండి ఆర్‌ఎస్‌పి అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి పబన్ కుమార్ లక్రాపై 112,822 ఓట్ల మెజారిటీతో గెలిచి లోక్‌సభ సభ్యుడిగా ఎన్నికై పార్లమెంట్‌లో సామాజిక న్యాయ, సాధికారత కమిటీ & ప్రభుత్వ హామీల కమిటీ సభ్యుడిగా పని చేశాడు. 

మనోహర్ టిర్కీ 2014 లోక్‌సభ ఎన్నికలలో అలీపుర్దువార్స్ లోక్‌సభ నియోజకవర్గం నుండి ఆర్‌ఎస్‌పి అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి దశరథ్ టిర్కీ చేతిలో 21,397 ఓట్ల తేడాతో ఓడిపోయాడు.

మూలాలు 	   

వర్గం:1953 జననాలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:15వ లోక్‌సభ సభ్యులు
వర్గం:పశ్చిమ బెంగాల్ శాసనసభ సభ్యులు